Som det eneste skandinaviske hold er AaB med, når UEFA i dag trækker lod til forårets europæiske turneringer. Lodtrækningen finder sted i Nyon i Schweiz, og der skal trækkes lod til både Champions League og Europa League. I sidstnævnte turnering er AaB med, og her venter der udelukkende svære modstandere i 1/16-finalen. AaB er i bunken af ikke seedede hold, og derfor er det disse storhold, der bliver næste modstander for de danske mestrer: Olympiakos FC (Grækenland) Athletic Club Bilbao (Spaninen) FC Zenit St. Petersborg (Rusland) Sporting Clube de Portugal Lissabon (Portugal) VfL Borussia Mönchengladbach (Tyskland) Club Brugge KV (Belgien) Besiktas JK (Tyrkiet) FC Salzburg (Østrig) FC Dinamo Moskva (Rusland) FC Internazionale Milano (Italien) Feyenoord (Holland) Everton FC (England) SSC Napoli (Italien) ACF Fiorentina (Italien) Legia Warszawa (Polen) Lodtrækningen finder sted klokken et i Schweiz, men allerede nu ligger det fast, at AaB starter på hjemmebane den 19. februar.

Opsummering:
AaB er med i bowlen, når der i dag bliver trukket lod til 1/16-finalerne i Europa League, og her venter der, uanset udfaldet, nordjyderne en svær opgave.